KOMMISSIONENS FORORDNING (EF) Nr. 1241/95 af 31. maj 1995 om nedsættelse af basis- og opkøbspriserne for blomkål, ferksner, nektariner og citroner for juni 1995 som følge af overskridelsen af interventionstærsklen for høståret 1994/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 997/95 (2), særlig artikel 16b, stk. 4, og

ud fra følgende betragtninger:

Ved Kommissionens forordning (EF) nr. 1146/94 (3) blev interventionstærsklerne for høståret 1994/95 fastsat til 64 300 tons for blomkål, 303 600 tons for ferskner, 83 100 tons for nektariner og 363 000 tons for citroner;

i henhold til artikel 16a, stk. 1, i forordning (EØF) nr. 1035/72 og artikel 2, stk. 1, i Rådets forordning (EØF) nr. 2240/88 af 19. juli 1988 om fastsættelse for så vidt angår ferskner, citroner og appelsiner af gennemførelsesbestemmelserne til artikel 16b i forordning (EØF) nr. 1035/72 om den fælles markedsordning for frugt og grøntsager (4), senest ændret ved forordning (EØF) nr. 1623/91 (5), samt artikel 2, stk. 2 og 3, i Rådets forordning (EØF) nr. 1121/89 om indførelse af en interventionstærskel for æbler og blomkål (6), senest ændret ved forordning (EØF) nr. 1754/92 (7), nedsættes basis- og opkøbspriserne, hvis de interventionsforanstaltninger, der i et givet produktionsår træffes for blomkål, ferskner, nektariner og citroner, vedrører mængder, der overstiger interventionstærsklerne for disse produkter for dette produktionsår, det følgende produktionsår med 1 % pr. overskridelsestranche på 20 000 tons for blomkål, på 23 000 tons for ferskner, på 3 000 tons for nektariner og på 11 200 tons for citroner;

ifølge oplysninger fra medlemsstaterne vedrørte interventionsforanstaltningerne i Fællesskabet for høståret 1994/95 170 676 tons for blomkål, 798 916 tons for ferskner, 191 523 tons for nektariner og 479 001 tons for citroner; Kommissionen konstaterede en overskridelse af interventionstærsklerne for nævnte høstår på 106 376 tons for blomkål, på 495 316 tons for ferskner, på 108 423 tons for nektariner og på 116 001 tons for citroner;

det følger af det foregående, at de basis- og opkøbspriser for blomkål, ferskner, nektariner og citroner, der er fastsat i Rådets forordning (EF) nr. 1225/95 for høståret 1995/96 (8), skal nedsættes med 5 % for blomkål, 20 % for ferskner, 20 % for nektariner og 10 % for citroner;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

De basis- og opkøbspriser for blomkål, ferskner, nektariner og citroner for perioden 1. til 30. juni 1995, der er fastsat ved forordning (EF) nr. 1225/95, nedsættes med 5 % for blomkål, 20 % for ferskner, 20 % for nektariner og 10 % for citroner og fastsættes således:

>TABELPOSITION>

Disse priser vedrører henholdsvis:

- studsede blomkål, kvalitetsklasse I, i emballage

- ferskner af sorterne Amsden, Cardinal, Charles Ingouf, Dixired, Jeronimi, J. H. Hale, Merril Gemfree, Michelini, Red Haven, San Lorenzo, Springcrest og Springtime, kvalitetsklasse I, størrelse 61-67 mm, i emballage

- nektariner af sorterne Armking, Crimsongold, Early sun grand, Fantasia, Independence, May grand, Nectared, Snow Queen og Stark red gold, kvalitetsklasse I, størrelse 61-67 mm, i emballage

- citroner af handelsklasse I, størrelse 53-62 mm, i emballage.

Disse priser omfatter ikke udgifterne til den emballage som produktet præsenteres i.

Artikel 2

Denne forordning træder i kraft den 1. juni 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 101 af 4. 5. 1995, s. 16.

(3) EFT nr. L 128 af 20. 5. 1994, s. 9.

(4) EFT nr. L 198 af 26. 7. 1988, s. 9.

(5) EFT nr. L 150 af 15. 6. 1991, s. 8.

(6) EFT nr. L 118 af 29. 4. 1989, s. 21.

(7) EFT nr. L 180 af 1. 7. 1992, s. 23.

(8) EFT nr. L 120 af 31. 5. 1995, s. 34.